Județele cu cele mai multe cazuri de COVID. Clujul a trecut pe primul loc.
În ultimele 24 de ore, pe teritoriul României, au fost raportate 2.745 de cazuri noi. Clujul are 237 de infectări, cele mai multe. Topul este completat de Timiș (190) și București (153). Ieri, în București au fost înregistrate 1.162 de cazuri.
Până astăzi, 19 ianuarie, pe teritoriul României, au fost confirmate 697.898 de cazuri de persoane infectate cu noul coronavirus. 630.236 de pacienți au fost declarați vindecați. În urma testelor efectuate la nivel național, față de ultima raportare, au fost înregistrate 2.745 cazuri noi de persoane infectate cu SARS-CoV-2 (COVID – 19), acestea fiind cazuri care nu au mai avut anterior un test pozitiv.